ส่อง TCAP กำไร Q4/60 โตโดดเด่น ชูหุ้น Laggard แนะซื้อเป้า 60.50 บ.
ส่อง TCAP กำไร Q4/60 โตโดดเด่น ชูหุ้น Laggard ซื้อเป้า 60.50 บ.
7 พ.ย. 2560

บล.บัวหลวง ระบุในบทวิเคราะห์วันนี้(7พ.ย.) ว่า บริษัท ทุนธนชาต จำกัด (มหาชน) หรือ TCAP มองว่ากำไร ไตรมาส4/60 จะเติบโตโดดเด่นจาก สินเชื่อ HP สำหรับรถใหม่ที่เติบโตดี (ยอดขายรถยนตร์เติบโต 12% เทียบช่วงเดียวกันของปีก่อน ใน 9M17) และกำไรพิเศษจากการขายหุ้น MBK ราว 450 ล้านบาท
ในด้านของ NPLs/loans ยังอยู่ในระดับต่ำที่เพียง 2.11% (ปรับตัวลดลงมาก 12 ไตรมาสติดต่อกัน) และ loan loss coverage ratio อยู่ที่ 146% สูงกว่าเป้าหมายที่ตั้งไว้ ณ สิ้นปี 2017 ที่ 130% ทำให้มองว่า TCAP จะมีการลดการตั้งสำรอง LLP ลงจาก 6 พันล้านบาทในปีนี้เป็น 5.5 พันล้านบาทในปีหน้า
มีการปรับประมาณการกำไรปี 2017 ขึ้น 3% และ 2018 ขึ้น 2% มาที่ 6.7 พันล้านบาทและ 7.1 พันล้านบาท ตามลำดับ ปรับราคาเป้าหมายขึ้น 6% มาที่ 60.50 บาท และยังคงคำแนะนำซื้อ